کلثوم ہزارہ

** کلثوم ہزارہ ** (پیدائش: 4 ستمبر 1988ء) ایک پاکستانی کراٹے کھلاڑی ہیں۔ .
## پس منظر
کلثوم، کا تعلق کوئٹہ ، بلوچستان کی ہزارہ برادری سے۔ وہ چار بہن بھائیوں میں سب سے چھوٹی ہیں۔ انھوں نے اپنی والدہ کو دو سال کی عمر میں کینسر کی وجہ سے کھو دیا اور نو سال کی عمر میں ان کے والد کو دل کا دورہ پڑا۔ والد کے انتقال پر، ان کی سب سے بڑی بہن، فاطمہ اور ان کی کزن اور بہنوئی، سرور علی ان کے سرپرست بن گئے۔ 2000ء میں، اپنے آبائی شہر میں فرقہ وارانہ تشدد کی وجہ سے، وہ کراچی شفٹ ہوگئیں۔ 2003ء میں ان کے بہنوئی کی وفات، تکلیف دہ ثابت ہوئی ، جس نے کلثوم کی زندگی کو بدل دیا۔

## پیشہ ورانہ زندگی
کلثوم کے والد نے انھیں سرور علی کی سرپرستی میں چلنے والے کراٹے کلب میں داخل کرایا، جب وہ پانچ سال کی تھیں۔
### قومی کھیل
واپڈا کا رخ کرنے سے پہلے کلثوم ابتدا میں پاک فوج کی نمائندگی کرتی تھیں۔ انھوں نے 2005ء میں قومی سطح کا پہلا سونے کا تمغا جیتا تھا۔ ان کی شاندار کارناموں کے سبب، ہزارہ کو 2017ء میں 'آئیکون آف دی نیشن' ایوارڈ ملا۔

### بین اقوامی کھیل
انھوں نے پہلی بار 2005ء میں تہران میں منعقد کیے جانے والے، چوتھے "خواتین اسلامی کھیلوں" میں پاکستان کی نمائندگی کی جس میں وہ پانچویں نمبر پر آئیں۔
2010ء میں، انھوں نے بنگلہ دیش کے شہر ڈھاکہ میں منعقدہ ساؤتھ ایشین گیمز میں اپنے پہلے دو تمغے جو کانسی کے تھے، جیتے۔ 2012ء میں، وہ ایشین چیمپئین شپ کے لیے بھیجی جانے والی پہلی خواتین ٹیم کا حصہ تھیں، جو ازبکستان کے شہر تاشقند میں منعقد کی گئیں۔ بھارت کی نئی دہلی میں منعقدہ 2016ء کی جنوبی ایشین کراٹے چیمپیئن شپ میں، انھوں نے دو تمغے جیتے: ایک سونے اور چاندی کا۔  کولمبو، سری لنکا میں منعقدہ 2017ء میں، چیمپیئن شپ میں، 68 کلو کے مقابلے میں میں انھوں نے ایک کانسی اور ایک سونے کا تمغا جیتا۔ 68 کلو کے مقابلے میں فائنل میں انھوں نے اپنے حریف کو 10 پوائنٹس سے 2 پوائنٹس سے شکست دے کر اپنے اعزاز کا دفاع کیا۔ 2018ء میں، انھوں نے انڈونیشیا کے جکارتہ میں منعقدہ ایشین گیمز میں حصہ لیا۔ نیپال کے شہر کھٹمنڈو میں 2019ء جنوبی ایشین گیمز میں، کلثوم نے ٹیم کمائٹ ایونٹ میں طلائی تمغا اور 68 کلو کے مقابلے میں میں چاندی کا تمغا جیتا تھا۔ 

## مقابلے
کلثوم نے نے درج ذیل بین الاقوامی مقابلوں میں حصہ لیا ہے:
* چوتھا اسلامی خواتین کھیل 2005ء تہران، ایران
* دسواں جنوبی ایشین گیمز 2006ء کولمبو، سری لنکا
* گیارویں ویں جنوبی ایشین گیمز 2010ء ڈھاکہ، بنگلہ دیش
* گیارھویں ویں سینئر کیڈٹ اے کے ایف (ایشین) چیمپینشپ 2012ء تاشقند، ازبکستان
* 17ویں ایشین گیمز 2014ء انچیون، جنوبی کوریا
* تیسری جنوبی ایشین کراٹے چیمپیئنشپ، نئی دہلی، ہندوستان
* چوتھی ساؤتھ ایشین کراٹے چیمپیئنشپ 2017ء کولمبو، سری لنکا
* چوتھا اسلامی یکجہتی کھیل 2017ء باکو، آذربائیجان
* کراٹے 1 پریمیر لیگ 2017ء دبئی، متحدہ عرب امارات
* 15ویں اے کے ایف سینئر چیمپیئنشپ 2018ء عمان، اردن
* 18ویں ایشین گیمز 2018ء جکارتہ، انڈونیشیا
* کراٹے اے ون سیریز 2018ء شنگھائی، چین
* 13ویں جنوبی ایشین گیمز 2019ء کھٹمنڈو، نیپال

## فلم
2018ء میں ، شرمین عبید چنائے نے کلثوم کے نام کے عنوان سے **کلثوم ہزارہ کراٹے ونڈر** کے بارے میں ایک مختصر فلم بنائی۔

زمرہ:1988ء کی پیدائشیں
زمرہ:بقید حیات شخصیات
زمرہ:پاکستان میں کھیل
زمرہ:پاکستانی خواتین
زمرہ:پاکستانی خواتین کھلاڑی
زمرہ:جنوب ایشیائی کھیلوں کے پاکستانی تمغا یافتگان
زمرہ:جنوب ایشیائی کھیلوں میں پاکستانی نقری تمغا یافتگان
زمرہ:جنوب ایشیائی کھیلوں میں پاکستانی طلائی تمغا یافتگان
زمرہ:کوئٹہ کی شخصیات
زمرہ:کوئٹہ کے کھلاڑی
زمرہ:ہزاری نژاد کی پاکستانی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہزارہ کھیلوں کی شخصیات